Document ID: 31978L1031

NEUVOSTON DIREKTIIVI,
annettu 5 päivänä joulukuuta 1978,
itsetoimivia erottelu- ja luokitteluvaakoja koskevan jäsenvaltioiden lainsäädännön lähentämisestä (78/1031/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 100 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
jäsenvaltioissa erottelu- ja luokitteluvaakojen rakennetta ja tarkastusmenettelyjä koskevat velvoittavat säännökset eroavat jäsenvaltioittain, mikä siten estää näiden vaakojen kauppaa; sen vuoksi on tarpeen lähentää näitä säännöksiä, ja
mittauslaitteita ja metrologisia tarkastusmenetelmiä koskeviin yleisiin säännöksiin liittyvän jäsenvaltioiden lainsäädännön lähentämisestä 26 päivänä heinäkuuta 1971 annetussa neuvoston direktiivissä 71/316/ETY(4), sellaisena kuin se on viimeksi muutettuna direktiivillä 72/427/ETY(5), on säädetty menettelyistä ETY-tyyppihyväksynnälle ja ETY-ensivakaukselle; tämän direktiivin mukaan on tarpeen vahvistaa tekniset vaatimukset erottelu- ja luokitteluvaakojen valmistusta ja käyttöä varten, jotta niitä voidaan vapaasti tuoda maahan, pitää kaupan ja käyttää sen jälkeen, kun ne on vaatimusten mukaisesti tarkastettu ja varustettu vaadituilla merkeillä ja tunnuksilla,
ON ANTANUT TÄMÄN DIREKTIIVIN:
1 artikla
Tätä direktiiviä sovelletaan itsetoimiviin erottelu- ja luokitteluvaakoihin. Vaa'at määritellään liitteen 1 kohdassa.
2 artikla
Erottelu- ja luokitteluvaa'at, jotka voidaan varustaa ETY-merkeillä ja -tunnuksilla, on kuvailtu liitteessä.
Niiltä vaaditaan ETY-tyyppihyväksyntä ja ETY-ensivakaus.
3 artikla
Jäsenvaltio ei saa estää, kieltää tai rajoittaa itsetoimivien ETY-tyyppihyväksyntätunnuksella tai ETY-ensivakausmerkillä varustettujen erottelu- ja luokitteluvaakojen saattamista markkinoille tai käyttöön ottamista, niiden metrologisten ominaisuuksien perusteella.
4 artikla
1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 18 kuukauden kuluessa sen tiedoksi antamisesta ja ilmoitettava tästä komissiolle viipymättä.
2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
5 artikla
Tämä direktiivi on osoitettu kaikille jäsenvaltioille.
Tehty Brysselissä 5 päivänä joulukuuta 1978

Labels: 7
3
16
15